זאב צעיר (סדרת טלוויזיה)

העלילה

עלילת הסדרה סובבת סביב סקוט מק'קול (טיילר פוסי), תלמיד בית ספר תיכון בשנתו השנייה החש מנודה חברתית ואשר סובל מאסתמה קשה. הסדרה מתרחשת בעיר הבדיונית ביקון הילס שבקליפורניה. חייו של סקוט משתנים לאחר שהוא ננשך על ידי איש זאב, דבר הגורם לו להפוך לאיש זאב בעצמו. הנשיכה נותנת לסקוט כוחות ויכולות אדירות. סקוט מתחיל להבין שהוא נכנס לעולם חדש, עולם על-טבעי בו חוקי הפיזיקה שונים, וישנן אגדות ההופכות למציאות. בעזרת חברו הטוב ביותר, סטיילס סטילינסקי (דילן או'בריאן), סקוט לומד את הזהות החדשה הבעייתית שלו עם חיי היומיום שלו בגיל ההתבגרות ובחייו כאיש זאב,עם הזמן סקוט מבין את ההשלכות ואף מתמודד עם חלקן.

עונה 1

הסדרה מתחילה כשסטיילס וסקוט יוצאים לחפש גופה ביער, סקוט ננשך על ידי איש זאב, ונהפך לאיש זאב בעצמו.
נערה חדשה בשם אליסון מגיעה לבית הספר, ומתחברת ללידיה וג׳קסון.
סקוט ואליסון מתאהבים מהרגע הראשון, והופכים לזוג בהמשך. 
סקוט פוגש את דרק הייל, איש זאב בודד שמלמד את סקוט לשלוט בכוחותיו. 
סקוט מגלה שכריס, אביה של אליסון, הוא ראש משפחת ציידים הצדים יצורים בני מינו. איש זאב מסוג אלפא רוצח אנשים בביקון הילס. (הוא זה שנשך את סקוט).
החבורה מגלה כי האנשים הנרצחים קשורים לשריפה בבית משפחת הייל, שקרתה לפני שנים. 
פיטר נושך את לידיה.
בסוף העונה מתגלה כי סקוט הוא איש (נער) זאב.
סקוט, סטיילס, דרק ואליסון נלחמים בפיטר. פיטר הורג את דודתה של אליסון כנקמה על כך שגרמה למות משפחתו.  דרק הורג לבסוף את פיטר ובעקבות כך הופך לאלפא בעצמו. 
ובכך העונה נגמרת .

עונה 2

סקוט ואליסון נאבקים לשמור על מערכת היחסים ביניהם בסוד, לאחר שאביה של אליסון אסר עליהם להתראות. דרק הייל, שכעת אלפא, הופך בני נוער חלשים ודחויים חברתית לאנשי זאב, (אריקה, אייזק ובוייד.) וכך מקים לעצמו להקה חדשה. פיטר הייל מתגלה ללידיה במטרה שזו תחזיר אותו לחיים, (נוצר ביניהם קשר ״מיוחד״ מיכוון שנשך אותה.) בעקבות הנשיכה של ג׳קסון בסוף העונה הראשונה הוא הופך לקאנימה, יצור דמוי לטאה שנשלט על ידי מישהו והורג אנשים לפי רצון שליטו. בהתחלה החבורה חושבת שהקאנימה היא לידיה. דרק ולהקתו רוצים להרוג את הקאנימה.
מתגלה שזהו ג'קסון. סקוט וחבורתו מנסים לגלות מי שולט בג׳קסון, ומתברר שזהו מאט, (תלמיד שלומד איתם בתיכון) שרוצה לנקום בנבחרת השחייה מ-2006. ג'רארד, סביה של אליסון, מטביע את מאט ומשתלט על הקאנימה. הוא משתמש בה כדי להרוג אנשים. ג'רארד חולה בסרטן, ולכן רוצה להפוך לאיש זאב על מנת להתרפא. ג׳רארד מאיים על סקוט שאם דרק לא ינשוך אותו, הוא יהרוג את אליסון. 
בעזרת הקשר המיוחד של לידיה לג׳קסון היא עוזרת לו וכך הוא חוזר לעצמו. דרק ופיטר דוקרים את ג'קסון והוא מת אך חוזר לחיים כאיש זאב. בסוף העונה אליסון נפרדת מסקוט. ג'קסון עוזב ללונדון בסוף העונה.

עונה 3

בחלק הראשון - להקת זאבי אלפא, שבראשם מנהיג עיוור בשם דאוקליון, מגיעה לביקון הילס. להקת האלפא מציעה לדרק להצטרף אליהם ומנסה לגייס אותו בכוח, אך הוא מסרב. אביו של סקוט, שהוא סוכן FBI, שב העירה. לסקוט יש את הפוטנציאל להיות ״אלפא אמיתי״.
אנשים מתחילים למות בשלישיות בעיר לפי דפוס זהה, והחבורה חושדת שהם מוקרבים כקורבנות. החבורה מגלה כי ג'ניפר המורה החדשה היא דרואיד אפל, ומקריבה אנשים כדי להשיב לעצמה את הכוח שאיבדה.
לידיה מתגלה כ״באנשי״ יצור על טבעי המקושר למוות ומרגיש מתי הוא קרב. ג'ניפר חוטפת כקורבן את הוריהם של סקוט, סטיילס ואליסון. סקוט, סטיילס ואליסון נכנסים למצב של תרדמת, כדי למצוא את הוריהם, ובעזרתו של דיטון הם מוצאים את המקום שמוחזקים הוריהם.
דרק מוותר על כוחו כאלפא כדי להציל את אחותו קורה הגוססת. סקוט ודרק משחררים את דאוקליון ונותנים לו הזדמנות נוספת. סקוט הופך לאלפא אמיתי.
בחלק השני - ההשפעה מהתרדמת אליה נכנסו בעונה הקודמת משפיעה על סקוט, סטיילס ואליסון. אליסון מתחילה לראות את קייט דודתה המתה, סקוט לא שולט בכוחו, וסטיילס מתחיל להשתגע. אייזק עובר לגור עם סקוט. אית'ן ואיידן מנסים להתקבל ללהקה של סקוט. סקוט והחבורה עוזרים לפצח תעלומה של ילדה בשם מאליה אשר נעלמה אחרי תאונת דרכים, מתגלה שכל הזמן הזה הילדה חיה בתוך גוף של ״זאב ערבות״ והם עוזרים לה לחזור לצורתה האנושית.
בהמשך העונה, בעקבות הטראנס שעשו, נפתחה בראשם של השלישייה "דלת" ולכן השתלט הנוגיטסונה על סטיילס.
סטיילס נכנס לבית אייכן כדי לא לפגוע באף אחד, פוגש שם את מאליה והם מתאהבים. הנוגיטסונה מתחילה להשתלט על סטיילס והוא הופך לרשע, ערמומי וחזק יותר. לאחר מכן מגלים שאימה של קירה היא זו שיצרה את הנוגיטסונה. היא מרגישה שזו חובתה להרוג אותו ולכן היא שולחת את האוני (השדים שלה) לגלות מי הוא הנוגיטסונה. כאשר האוני בודקים את סטיילס, הוא הורג את אחד מהם. הנוגיטסונה לוקחת את הבעלות על האוני, והם מצייתים לו. אליסון מצליחה להבין את הדרך להרוג את האוני  אך נהרגת על ידי חרב של האוני במהלך הקרב ומתה בזרועותיו של סקוט. אית׳ן, איידן ודרק נלחמים בנוגיטסונה. במהלך הקרב הם הורגים את כל האוני אבל איידן נהרג באמצע. כריס ואייזק עוזבים לצרפת, מאליה מצטרפת לבית ספר וסקוט עוזר לה ומלמד אותה כל הכוחות.

עונה 4

החבורה נוסעת למקסיקו כדי להציל את דרק ממשפחת ציידים בשם קאלברס. מתגלה שקייט חיה והיא כעת יצור על טבעי. קייט חטפה את דרק והחזירה אותו לגיל ההתבגרות, הגיל שעדיין בטח בה. 
117 מיליון דולרים נגנבו מהכספת של משפחת הייל. לאחר שדרק חוזר לעצמו, הוא מגלה כי הוא מאבד את כוחו ואת כוח הריפוי שלו. 
תלמיד חדש בשם ליאם מגיע לבית הספר, לאחר שעבר בגלל בעיות התנהגות. לאחר קרב עם יצור בשם ונדיגו, סקוט נושך את ליאם כדי למנוע ממנו ליפול מהגג, והוא הופך להיות הבטא הראשון של סקוט. החבורה מגלה כי אדם המכונה ״הנדבן״ ערך רשימת חיסול של יצורים על טבעיים, ושמותיהם של סקוט ושאר החברים כתובים ברשימה. 
פיטר רוצה לקחת מסקוט את כוחות האלפא שלו על ידי כך שיהרוג אותו, ולשם כך הוא כורת ברית עם קייט. קייט חוטפת את סקוט ואת קירה והופכת את סקוט לאחד מהברזרקרים,  כדי שחבריו לא יזהו ויהרגו אותו. החבורה מגלה שהמקום שבו נמצא סקוט הוא הכנסייה העתיקה. החבורה נלחמת בברזרקרים, ורגע לפני שהם הורגים את סקוט, מגיעים סטיילס וקירה ואומרים להם שסקוט הוא הברזרקר. הציידים נלחמים בקייט ובברזרקרים, סקוט מגלה שפיטר רצה להרוג אותו והם נלחמים. יכולות הריפוי של דרק מתחדשות בפתאומיות, והוא יכול להשתנות לצורה המלאה של זאב. בסוף העונה, כולאת החבורה את פיטר בבית אייכן עם ד"ר וואלאק.

עונה 5

חלק ראשון - ביום האחרון של החופש החבורה מנסה להגיע לבית הספר (לכבוד טקס שמיניסטים). החבורה וסקוט מגלים שמכר מהעבר ת'יאו חזר לביקון הילס. תיאו רוצה להצטרף ללהקה של סקוט, אך סטיילס לא סומך עליו מההתחלה. 
החבורה מגלה שישנם אנשים מפחידים הנקראים "רופאי האימים", אשר מנסים להתעסק עם הטבע ולהפוך בני אדם ליצורים על-טבעיים (הנקראים כימרות) בעזרת המדע. כאשר הניסויים מתגלים ככישלונות, מזריקים הרופאים כספית לגופם וכך הורגים אותם. הגופות נעלמות באופן מסתורי. סטיילס מגלה שפאריש הוא זה שלוקח את הגופות ושורף אותם. בהמשך העונה לידיה מגלה שפאריש הוא כלב שאול. ליאם מגלה שהיידן, חברתו לכיתה שהיא גם האויבת שלו בהתחלה, היא כימרה. ליאם והיידן לאט לאט מתחברים, מתאהבים והופכים לזוג. הרופאים מגלים שהיידן היא ניסוי שנכשל, ומזריקים לה כספית. ליאם מבקש מסקוט לעזור להיידן הגוססת בנשיכה, אך הוא מסרב (מכיוון שהנשיכה יכולה להרוג אותה). תיאו מסכסך בין סטיילס לסקוט, ובין כל החבורה. ת'יאו רוצה שסקוט ימות, כדי שהוא יהפוך לאלפא. תיאו כולא את סקוט בספרייה, מכניס את ליאם הזועם על סקוט לתוכה, וסקוט וליאם נלחמים. ת׳יאו הורג את סקוט אך אימו של סקוט מחזירה את סקוט לחיים. ת'יאו פוצע את לידיה ומחזיר לחיים את הכימרות, שביניהן נמצאות היידן וטרייסי, ומקים לעצמו להקה. בסיום החלק הראשון של העונה, רופאי האימים נראים עומדים ליד קיר שעליו מצוירים שני יצורים מפלצתיים - היצור הראשון מצד שמאל הוא "החיה מז'בודן״ והיצור השני הוא פאריש ״כלב השאול״.
חלק שני - לידיה מאושפזת במצב קטטוני בבית אייכן, והחבורה יוצאת לחלץ אותה, לפני שד"ר וואלאק יקדח חור בראשה על מנת לחלץ את שמו העכשווי של החיה. כימרת החיה מז'בודן משתוללת ברחובות ביקון הילס והורגת חפים מפשע. כריס וג'רארד ארגנט מספרים ללידיה על החיה המקורית מז'בודן, איש הזאב המפורסם ביותר בהיסטוריה. החיה מז'בודן הייתה אדם בשם סבסטיאן, ששתה מים מתוך עקבות של איש זאב, וכך הפך לחיה מז'בודן. מרסל, חברו של סבסטיאן, יצר את המסיכות של רופאי האימים והפך לאחד מהם, כדי להחזיר את סבסטיאן לחיים. סקוט מגלה כי רופאי האימים הפכו את מייסון, חברו הטוב של ליאם, לגלגולה החדש של החיה מז'בודן. ת'יאו הורג את הכימרות שהציל, כדי לקבל את כוחותיהן.
בפרק האחרון של העונה, מאליה ובריידן נלחמות באמה של מאליה, ״זאבת המדבר״.  פאריש, כריס, סקוט וליאם נלחמים בסבסטיאן, אך ללא הצלחה. לידיה צועקת את השם של מייסון, וכך גורמת לחיה להיפרד מגופו של מייסון. פאריש מרתק את החיה, וסקוט נועץ את הכידון של מארי ז'אן בלבה של החיה. ת'יאו תוקף את החבורה, אך קירה נועצת את חרבה בקרקע, ובכך קוראת לאחותו המתה שלוקחת אותו. בסוף העונה, קירה מצטרפת להולכות העור והופכת לאחת מהן. 
בסצנה האחרונה של העונה מראים מיכל ריק ושבור במעבדת רופאי הרפאים שממנו יוצאות עקבות אדם.

עונה 6

בחלק הראשון - בפרק הראשון סטיילס נתפס על ידי “רוכבי הרפאים” אשר רוכבים על סוסים ומוחקים אנשים מהמציאות.
המילים האחרונות שסטיילס אומר ללידיה הן "תזכרי שאני אוהב אותך". לאחר מכן הם הבינו שמישהו נעלם אבל לא הבינו מי, וחיפשו רמזים למציאתו. לידיה מנסה להזכר ונתקלת בזיכרונות מעברה. בינתיים סטיילס מוצא את עצמו בתחנת מעבר של רכבות. לאחר זמן מה, הוא רואה את פיטר איתו ויחד הם מנסים למצוא דרך לצאת. באותו זמן, התגלה שהיצור אשר יצא מהמיכל בעונה הקודמת, הוא איש אריה נאצי בשם דאגלאס, והוא כעת מורה בתיכון של ביקון הילס. בינתיים, כל כמה זמן רוכבי הרפאים באים ולוקחים עוד בן אדם לתחנת הרכבת ואף אחד לא זוכר דבר. סטיילס מוצא בתחנה כרוז ומערכת רדיו, וכל הוא מתקשר עם החבורה, הוא אומר להם שאין לו דרך לצאת מתחנת המעבר אבל שהם צריכים למצוא את העיר קיינן (כנען) . קיינן היא אחת ה"יעדים" שכתובים על לוח הרכבות בתחנה. לידיה, סקוט ומאליה הולכים לעיר קיינן, שם הם מגלים שכל תושבי העיר נמחקו על ידי רוכבי הרפאים והעיירה הפכה לעיירת רפאים. כולם נלקחו מלבד באנשי אחת שנשארה שם ואיבדה את שפיותה. הבנשי החזירה את בנה המת כדי למלא את החלל החסר של אנשי העיירה. אביו של סטיילס נזכר בו כאשר הוא שובר את קיר הגבס בביתו ומוצא את חדרו הריק של סטיילס. בחדר נוצר בקע חדש המאפשר להגיע לעולם השני, סקוט מבין שצריך להיזכר בסטיילס כדי ליצור בקע חדש ולהחזיר אותו ולכן לידיה, סקוט ומאליה מנסים למצוא את זכרונותיהם האבודים ממנו ואת הקשר שלו אליהם. בפרק האחרון, כל הלהקה של סקוט מתאחדת, פיטר ות'יאו מצטרפים אליהם כדי להילחם בדאגלס וברוכבי הרפאים שעכשיו בשליטתו. סקוט צריך להזיז את המסוט כדי להסיט את הרכבת ולמנוע מביקון הילס להיעלם. כשרוכבי הרפאים רואים שסקוט הסיט את הרכבת הם מפסיקים להילחם. וכאשר דאגלס מצווה עליהם לחזור, הם הופכים אותו לרוכב רפאים כמוהם בתור עונש מכיוון שלרוכבי הרפאים אין מנהיג ולאחר מכן נעלמים בברק. בסוף הפרק סטיילס נותן לסקוט את הג'יפ שלו כיוון שהוא הולך ללמוד באוניברסיטת וושינגטון בתוכנית לימוד של ה-FBI והוא לא יצטרך אותו יותר.
בחלק השני - ציידים חדשים מתחילים להופיע בביקון הילס ומנסים לצוד את כל היצורים העל טבעיים. מצטרפת ציידת חדשה בשם מונרו.
בהתחלה מונרו חסרת ניסיון אך ג'רארד מצטרף אליה ומתחיל להנחות אותה בצייד. במהרה רוב תושבי העיר מצטרפים ללחימה נגד העל-טבעי מתוך פחד ושטיפת מוח. סקוט וחבורתו (חוץ מסטיילס) מבינים שהם שחררו בטעות מתחנת המעבר יצור בשם ״אנוק איטה״ (האנוק איטה מחולק לשני צדדים וכאשר הם מתחברים הם הופכים למשנה צורה מסוכן מאוד שמפיץ פחד וחרדה ויכול לאבן אנשים במבט). הם מבינים שהאנוק איטה מעצים את פחדיהם של תושבי העיר. סקוט ומאליה הופכים לזוג. דמויות ישנות כמו: דאוקליון, ג׳קסון ואית׳ן חוזרות. בינתיים באוניברסיטת וושינגטון סטיילס מגלה שדרק מואשם ברצח המונים, הוא מוצא אותו וביחד הם חוזרים לבייקון היילס אחרי שהבינו שהלהקה צריכה עזרה. כל החבורה הולכת להלחם באנוק איטה, לבסוף כולם מתאבנים חוץ מסקוט וסטיילס. סקוט מבין את הדרך להלחם באנוק איטה, והוא מעוור את עצמו. לבסוף סטיילס מצליח לגרום לאנוק איטה לאבן את עצמו וכולם מתעוררים לחיים. סקוט מצליח לרפא את עיניו בזכות מאליה. אנשי העיירה מפסיקים לצוד את העל טבעי אף על פי שהם מודעים לו. בסיום העונה ישנם ציידים סביב העולם שעדיין מנסים לצוד את העל טבעי. סקוט מציל נער בשם אלק איש זאב בטא, מספר לו את סיפורו ומבטיח לו שהלהקה שלו תגן עליו אם הוא יעזור לה להגן על היצורים העל טבעיים, והוא הצטרף ללהקה. סוף.

פיתוח והפקה

ביוני 2009 הודיעה MTV כי הם יעבדו את הסרט "זאב צעיר" לסדרת טלוויזיה חדשה, "עם דגש רב יותר על רומנטיקה, אימה ומיתולוגיה של אנשי זאב".
הסדרה "זאב צעיר" של MTV היא ריבוט טלוויזיוני של הקולנוע הקומי משנת 1985 בכיכובו של מייקל ג'יי. פוקס, שהוא בעצמו עיבוד מודרני של סרט האימה הקלאסי "I Was a Teenage Werewolf" משנת 1957. בעבר, הסרט כבר עובד לטלוויזיה כסדרת הנפשה ששודרה ברשת CBS בשנים 1986–1987.
עבור סדרת MTV, מטרתו של ג'ף דייוויס, היוצר והמפיק בפועל, הייתה לפתח גרסה אפלה, סקסית וקולית של סרט הקולנוע משנת 1985. רצונו של דייוויס היה ליצור מותחן עם אלמנטים קומיים, אבל בנימה הדומה לזו של סרט הערפדים "The Lost Boys" משנת 1987. על פי דייוויס, הכל התחיל עם רעיון לעשות מחווה לסרט הקולנוע "אני והחבר'ה", סרט בו חבורת ילדים יוצאת לחפש גופה ביער. העיצוב האמנותי של הסדרה נוצר בהשראת סרטו של גיירמו דל טורו "המבוך של פאן"; המפיקים תיארו את אנשי הזאב כיפים, אלגנטיים ומפחידים, הכל בעתה ובעונה אחת.

דמיון והבדל בין הסדרה לסרטים

לסדרת הטלוויזיה אין המשכיות של העלילה המתוארת בסרט הקולנוע זאב צעיר משנת 1985 או בסרט ההמשך שלו זאב צעיר 2.‏ עם זאת, הסדרה מכילה הרמזים רבים לסרטי הקולנוע, הנמצאים בבסיס העלילה: סרט הקולנוע המקורי הוא על נער טיפוסי המשחק כדורסל בשם סקוט וההתמודדות שלו עם בית הספר התיכון והחיים כאדם זאב. הן בסרט והן בסדרה, סקוט מנצל את היתרונות של היותו אדם זאב, מחזק את הביטחון העצמי שלו וזוכה לקבלה מצד חבריו אחרי שגם הם נחשפים ליכולותיו. חברו הטוב ביותר של סקוט, הן בסרט והן בסדרה, הוא סטיילס. בסרט הקולנוע, סקוט הוא שחקן כדורסל, בעוד בסדרה הוא משחק לקרוס. בסדרת הטלוויזיה, סקוט הופך לאדם זאב על ידי נשיכה, בעוד בסרט הוא יורש זאת מאביו.
בעוד שסרטי הקולנוע הם קומיים, הסדרה של MTV היא דרמת נעורים, שעל אף שאמנם יש בה גם אלמנטיים קומיים, היא עוסקת בנושאים אפלים וכוללת לא מעט אלימות ואף אלמנטים גוריים. בראיון, יוצר הסדרה ג'ף דייוויס סיפר שהושפע מסדרת הדרמה העל-טבעית שיצר ג'וס וידון - "באפי ציידת הערפדים". דייוויס אמר כי המטפורה המרכזית של "באפי" הייתה "בית ספר כסרט אימה", וכך גם יצר את הסדרה "זאב צעיר". עוד סיפר כי כבר בשלב מוקדם מאוד של כתיבת הסדרה, הוחלט שלא לכלול ערפדים במיתולוגיה שלה.